

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO NUOMOS

2025 m. sausio 30 d. Nr. P17-9

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsniu, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir centralizuotai valdomo administracinės paskirties valstybės nekilnojamojo turto atnaujinimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“,

n u s p r e n d ž i u išnuomoti biudžetinei įstaigai Klaipėdos apskrities valstybinei mokesčių inspekcijai 10 metų terminui jos nuostatuose šiuo metu numatytai veiklai vykdyti valstybei nuosavybės teise priklausantį, šiuo metu valstybės įmonės Turto banko patikėjimo teise valdomą nekilnojamąjį turtą:

1. Administracines patalpas, Palangoje, Vytauto g. 87 (pastato unikalus numeris – 4400-1853-3234, išnuomojamų patalpų indeksai – 1-3, 1-4, 1-11, 1-14, 1-15, 1-16, 3-2, 3-8, 3-9, išnuomojamų patalpų bendras plotas – 127,87 kv. metro, su dalimi bendro naudojimo patalpų, kurių plotas – 160,57 kv. metro, visų išnuomojamų patalpų bendras plotas – 288,44 kv. metro).
2. 0,26 dalį pėsčiųjų tako Palangoje, Vytauto g. 87 (unikalus numeris – 4400-1992-4552).
3. 0,26 dalį dujotiekio įvado Palangoje, Vytauto g. 87 (unikalus numeris – 4400-1900-7413).
4. 0,26 dalį vandentiekio įvado Palangoje, Vytauto g. 87 (unikalus numeris – 4400-1896-6482).
5. 0,26 dalį nuotekų šalinimo tinklų - drenažo Palangoje, Vytauto g. 87 (unikalus numeris – 4400-1897-5412).
6. 0,26 dalį nuotekų šalinimo tinklų – buitinių nuotekų išvado Palangoje, Vytauto g. 87 (unikalus numeris – 4400-1896-6496).
7. 0,26 dalį lietaus nuotekų išvado Palangoje, Vytauto g. 87 (unikalus numeris – 4400-1896-6535).

Generalinis direktorius Gintaras Makšimas

Parengė

Laura Žvingilienė